Waltharius
Waltharius est carmen epicum Latinum saeculo 9 aut 10 compositum, in quo res a Walthario et Hiltgunde sponsa gestae aguntur. A nonnullis Ekkehardo I Sangallensi († 973) attribuitur, cuius opus postea ab Ekkehardo IV initio saeculi 11 correctum sit. Poematis obiectum est fabula Germanica, verisimile carmen heroicum gentile ab auctore rebus Christianis refecta. Finis: Waltharius Aquitanus, ex Attilae regno elapsus, post nonnullas pugnas adversus reges Burgundicos, puellam amatam in matrimonium ducit.